da en en en fr de da id da nb da da da en en en da en da da da da da en en en da en en da en en en nb en da da da da da en da da da en en da en sv da da da da en da en da da en en
Svanholm tredobbelt mester - Drengesejr med et point - Svanholm Cricketklub
Mandag d. 27. september 2010 kl. 21:42 af Henrik Pfaff
Tonen - at det skulle blive en hård arbejdsdag under de to gange 40 overe, var slået an allerede fra kampens 5 bolde, hvor den eneste svanholm-spiller, der havde muligheden for uden for store armbevægelser at score grænseslag Mati Malik var ude ben for, da han fandt det passende på det tidlige tidspunkt - at slå på tværs på en bold på gærdet.
Vi endte med 83 point på 37 overe. Mads Henriksen 19 efter et par store chancer, Danish Azam 15. Selvom det måske ikke lyder af så meget, så var scoren under gunstige omstændigheder mulig at forsvare, for græsset var vådt og langt og drengene havde store vanskeligheder med at lave grænseslag. Vi gennemførte vor halvleg på støvregn hvilket gjorde det berygtede herning-mosegræs endnu mere uigennemtrængeligt. Faktisk var der ikke et eneste grænseslag i hele kampen.
Svanhokms anfører Hamad Shah kastet ud.
Vore trænre/ledere på dagen Zameer Khan og Imran Ahmed indgød drengene håb. Under de umulige omstændigheder kan I godt - hvis I bare ikke kaster for mange udenom, sagde de til drengene...
Ja de kunne godt, men de kastede for mange udenom (28) og 8 noballs (mod Hernings i alt 21 ekstra).
Vi havde den store gevinst, at Hernings bedste mand, der i år har spillet flere 1. holdskampe Mads Nyeng blev brillant grebet i over af Mati Malik i halvlegens første over - fra Mads Henriksen.
Så var det også hårdt arbejde for Herning/Husum, der havde den fordel, at selvom den ene klubs 'stjerner gik', så var der dominerende spillere fra den anden klub. Det er jo en urimelighed, når der spilles om et dansk mesterskab, men sådan var det for sidste gang i drengerækken.
Herning manglede, da sidste over skulle gå i gang, 3 point og havde kun mistet 7 gærder. Da sidste bold skulle kastes af Danish Azam manglede holdet fortsat 2 point. Herning-spillerne løb et point på en misser fra keeperen Said Alam, men under det andet løb blev herning-spilleren løbet ud.
En herningspiller løbes ud. Kaster Svanholms Hamad Shah
Naturligvis vild jubel. Sejren så meget desto mere flot, idet finalemodstanderen var et sammensat hold mellem to af de bedste jyske klubber.
Svanholms vindere. Stående fra venstre:Said Alam (keeper), Azad Shah, Mads Henriksen, Mati Malik, Hamad Shah (anfører).Haroon Rashid, Toke Larsen, Imran Ahmed (leder). Knælende fra venstre: Hassan Ali, Danish Azam, Noman Ahmed, Saidf Ahmwed og Saud Munir
Vore drengemesterskaber gennem tiderne
POKAL UDSAT I 1991. SKAL VINDES 3 GANGE I TRÆK ELLER 5 GANGE I ALT
VINDER 2007 SKANDERBORG / HORSENS
Pokalen vundet til ejendom